Florentia Parly

Florentia, vulgo Florence Parly (die 8 Maii 1963 nata Bononiae ad Sequanam)De die Vicipaediae plures consentiunt, aliis aliter, fonte nullo citato. De anno et loco vide e.g. Libération (22 Februarii 2000) est negotiatrix et politica Franciae.

Alumna est instituti scientiarum politicarum Parisiensis et scholae nationalis administrationis Argentorati in urbe. Iuxta ministerium vectigalium et apud ministros Michael Durafour Paulumque Quilès operam dedit. Sodalis ab anno 1995 factionis socialisticae, consiliaria fuit apud Leonillum Jospin primum ministrum ab anno 1997 iussuque eiusdem secretaria civica a vectigalibus a die 3 Ianuarii 2000 ad 6 Maii 2002. Deinde apud regimina regionalia Burgundiam et Insulam Franciae, sed apud societates mercatorias laboravit Air France ab anno 2006 et SNCF ab 2014.

Die 21 Iunii 2017 ad officium ministrae exercituum ab Eduardo Philippe convocata est, praeside Emmanuele Macron.

 Notae 

 Bibliographia 
 "Florence Parly : le choix de Jospin" in Le Point (23 Ianuarii 2007)
 "La haut-fonctionnaire et ex-PS Florence Parly nommée ministre des Armées" in Libération (21 Iunii 2017) 
 "Parly? Parly? Ah! oui, Florence Parly!" in L'Express (27 Ianuarii 2000)
 Valérie Collet, "Florence Parly, la discrète" in Le Figaro (19 Novembris 2014)
 Nathalie Raulin, "Florence Parly, 37 ans. Bombardée secrétaire d'Etat au Budget, elle cherche son équilibre entre doutes et sens du devoir. Elle fait recette" in Libération (22 Februarii 2000)

Categoria:Politici Franciae
Categoria:Alumni Instituti Scientiarum Politicarum Parisiensis
Categoria:Alumni Scholae Nationalis Administrationis